Je dostatočný časový odstup medzi užívaním Goptenu a Aspirínu protect 100?
Dobrý deň.Mám 70+,užívam liek Gopten 2mg ráno o 5-tej.O 9-tej užívam Aspirin protect 100 na riedenie krvi.Je časový odstup dostatočný,aby nenastala interakcia liekov? Ďakujem za odpoveďˇ.
Dobrý deň,
ďakujeme za Vašu otázku.
Lieky Gopten a Anopyrin je potrebné užívať tak, ako Vám nariadil Váš ošetrujúci lekár. Vzľadom na pravidelné užívanie je prítomné riziko vzájomného ovplyvnenia liečby bez ohľadu na časový odstup v užívaní liekov. Medzi Goptenom a Aspirinom Protect bola pozorovaná klinicky stredne závažná interakcia v dôsledku ktorej je prítomné riziko zníženia antihypertenzívneho účinku. Pri súčasnom užívaní týchto liekov sa odporúča pravidelné meranie krvného tlaku. Ak dôjde ku kolísaniu krvného tlaku alebo ak dôjde k zvýšeniu krvného tlaku, odporúča sa prehodnotiť súbežnú liečbu. Počas liečby je potrebné piť dostatok tekutín.
Prajem Vám pevné zdravie.
S pozdravom
PharmDr. Veronika Kiabová